वर्कशॉप में कलाई और कंधे के जॉइंट में फ्रैक्चर की बारीकियां बताई
जोधपुर | अखिलभारतीय आयुर्विज्ञान संस्थान (एम्स) के आर्थोपेडिक, एनाटोमी और जिमर बॉयोमेट के सयुंक्त तत्वावधान में चल रही ‘ट्रोमा बॉयोस्कील इन पेरी ऑटी कूलर फ्रैक्चर’ की दो दिवसीय वर्कशॉप के अंतिम दिन शनिवार को विशेषज्ञों ने कलाई, कंधा और एलबो के जॉइंट में होने वाले फ्रैक्चर का सॉफ्ट कैडेबर पर अभ्यास कर नए आर्थोपेडिक सर्जन को बारीकियां बताईं। एम्स जोधपुर के आर्थोपेडिक विभागाध्यक्ष डॉ. अभय एलिहान ने बताया कि वर्कशॉप का शनिवार को अंतिम दिन था। इसमें कलाई के जॉइंट, एलबो के जॉइंट और कंधे के जॉइंट के पास होने वाले फ्रैक्चर की बारीकियां बताते हुए सर्जरी के दौरान बरती जाने वाली सावधानियां बताईं। नए सर्जन का मार्गदर्शन किया गया। एम्स में इस प्रकार की यह पांचवीं वर्कशॉप थी।
hin_Deva hin_Deva